CELEX: 52006PC0570
Language: lt
Date: 2006-10-05
Title: Pasiūlymas Europos parlamento ir Tarybos direktyva dėl Bendrijoje įregistruotose sunkiasvorėse krovininėse transporto priemonėse įrengtų veidrodėlių modifikavimo {SEK(2006) 1238} {SEK(2006) 1239}

Svarbus teisinis pranešimas

|

52006PC0570

	[pic] | EUROPOS BENDRIJŲ KOMISIJA |Briuselis, 5.10.2006KOM(2006) 570 galutinis2006/0183 (COD)PasiūlymasEUROPOS PARLAMENTO IR TARYBOS DIREKTYVAdėl Bendrijoje įregistruotose sunkiasvorėse krovininėse transporto priemonėse įrengtų veidrodėlių modifikavimo {SEK(2006) 1238} {SEK(2006) 1239}(pateikta Komisijos)AIŠKINAMASIS MEMORANDUMAS1 Pasiūlymo aplinkybėsPasiūlymo pagrindas ir tikslaiDirektyvos pasiūlymu siekiama padidinti eismo dalyvių, ypač tokių pažeidžiamų eismo dalyvių kaip pėstieji, dviratininkai ir motociklininkai, saugumą. Šiai grupei itin didelį pavojų kelia sunkiasvorės krovininės transporto priemonės, kurioms keleivio pusėje susidaro šoninis aklasis taškas. Šiuo metu jau yra priimti teisės aktai, kuriuose numatyta, kad nuo 2006–2007 m. naujose sunkiasvorėse krovininėse transporto priemonėse privaloma tvarka turės būti montuojamas patobulintas veidrodėlių komplektas. Vis dėlto šiuo metu naudojami sunkvežimiai ir toliau bus naudojami nepatobulinus jų netiesioginio matymo lauko. Komisija siūlo išplėsti netiesioginio šoninio matymo laukui keliamus reikalavimus, kurie šiuo metu taikomi tik naujoms transporto priemonėms, ir juos taikyti esamam sunkiasvorių krovininių transporto priemonių parkui.Bendrosios aplinkybėsDaug eismo įvykių sukelia didesnių transporto priemonių vairuotojai, nepastebintys labai arti ar šalia jų transporto priemonės esančių kitų eismo dalyvių. Šie eismo įvykiai dažnai būna susiję su krypties keitimu sankryžose, sandūrose ar žiedinėse sankryžose, kai vairuotojai nepastebi kitų į akluosius taškus, kurie susidaro prie pat jų transporto priemonės, patekusių eismo dalyvių. Apskaičiuota, kad per tokius eismo įvykius Europoje kasmet žūva apie 400 žmonių. Dėl šios priežasties Europos Parlamentas ir Taryba priėmė Direktyvą 2003/97/EB dėl valstybių narių teisės aktų, reglamentuojančių netiesioginio matymo įtaisų ir transporto priemonių, kuriose jie įrengti, tipo patvirtinimą, suderinimo, iš dalies keičiančią Direktyvą 70/156/EEB ir panaikinančią Direktyvą 71/127/EEB. Vadovaujantis šia direktyva, valstybių narių institucijos 2006 m. gali patvirtinti tik tuos naujų transporto priemonių tipus ir atitinkamai 2007 m. – naujas transporto priemones, kuriose yra įrengti veidrodėliai ir kitos netiesioginio matymo sistemos, atitinkančios tam tikrus reikalavimus, kad būtų sumažinti jų aklieji taškai.Kai kurių valstybių narių manymu, reikalavimai, taikomi tik naujoms transporto priemonėms ir naujiems transporto priemonių tipams ir netaikomi šiuo metu eksploatuojamoms transporto priemonėms, nėra pakankamai išsamūs. Todėl trys valstybės narės (Nyderlandai, Belgija ir Danija) įgyvendino nacionalines schemas (priėmė teisės aktus, įdiegė mokesčių lengvatas arba taikė kitas finansines paskatas), kad būtų modifikuotos tam tikrų kategorijų transporto priemonės, keliančios ypatingą pavojų šioje srityje, t. y. sunkiasvorės krovininės transporto priemonės. Be to, šios valstybės narės paskatino Komisiją inicijuoti atitinkamus teisės aktus, taikomus visoje ES. Tokiems veiksmams pritaria daugelis kitų valstybių narių.Pasiūlymo srityje taikomos nuostatosEuropos teisės aktai, reglamentuojantys netiesioginio matymo sistemų tipo patvirtinimą, buvo priimti dar 1971 m. Pirmąją Direktyvą 71/127/EEB vėliau papildė daugelis direktyvų, kuriose buvo numatyta daugiau ir sudėtingesnių veidrodėlių, ir jų nuostatos imtos taikyti ir kitų kategorijų transporto priemonėms. Direktyvoje buvo nustatyti reikalavimai, kaip transporto priemonėse turi būti pritvirtinti užpakalinio vaizdo veidrodėliai ir kokia turi būti jų konstrukcija. Vis dėlto ši direktyva nebuvo taikoma nacionaliniams reikalavimams. Tik 2003 m. naujoje Direktyvoje 2003/97/EB, panaikinančioje Direktyvą 71/127/EEB, buvo nustatyta, kad veidrodėlių komplektai ar kitos netiesioginio matymo sistemos yra išimtinai privalomos.Direktyva 2003/97/EB buvo iš dalies pakeista Komisijos direktyva 2005/27/EB, kad bendrasis reikalavimas montuoti IV ir V klasės veidrodėlius būtų taikomas ir 3,5 tonos sveriančiose transporto priemonėse, nors ankstesnė svorio riba buvo 7,5 tonos.Derėjimas su kitomis Sąjungos politikos sritimis ir tikslaisBaltojoje knygoje „2010 metų Europos transporto politika: laikas apsispręsti“ Europos Komisija nustatė tikslą iki 2010 m. dukart sumažinti mirčių keliuose skaičių. Savo trečiojoje Saugos keliuose veiksmų programoje Komisija įsipareigojo ištirti jau eksploatuojamų sunkiasvorių transporto priemonių modifikavimo įdiegiant jose netiesioginio matymo įtaisus, suteikiančius galimybę sumažinti jų akluosius taškus, klausimą.2005 m. gruodžio mėn. CARS 21 aukšto lygio grupė priėmė konkurencingos ES automobilių pramonės 10 metų veiksmų planą. Grupė saugos keliuose atžvilgiu rekomendavo taikyti integruotą požiūrį, apimantį transporto priemonių technologijas, infrastruktūrą ir eismo dalyvius. Toks integruotas požiūris apima privalomą naujų saugos priemonių, įskaitant sunkiasvorių krovininių transporto priemonių aklųjų taškų mažinimą, įdiegimą.2 Konsultacijos su suinteresuotosiomis šalimis ir poveikio vertinimasKonsultacijos su suinteresuotosiomis šalimisKonsultacijų metodai, pagrindiniai tiriamieji sektoriai ir bendras respondentų apibūdinimasSuinteresuotosios šalys buvo apklausiamos rangovui vykdant ekonominės naudos tyrimą 2004 m.. Į šių šalių pastabas buvo atsižvelgta tyrimo ataskaitoje.Viešai konsultuotis su suinteresuotomis šalimis buvo pradėta 2006 m. internetu. Su dauguma tokios konsultacijos respondentų jau buvo bendrauta vykdant tyrimą.-  10 tokių atsakymų buvo gauta iš transporto priemonių įrangos – veidrodėlių ir kitų netiesioginio matymo lauko padidinimo įtaisų – gamintojų;-  8 atsakymai buvo gauti iš saugą keliuose užtikrinančių organizacijų, įskaitant vieną Europos Parlamento narį;-  6 atsakymai buvo gauti iš nacionalinių ir tarptautinių vežėjų asociacijų (DK, NL, BE, ES, UK, IRU);-  7 atsakymai buvo gauti iš nacionalinių arba regionų vyriausybių (CY, DE, EL, NL, FI, NO, Badeno-Viurtembergo / Vokietijos žemė);-  2 atsakymai gauti iš gamintojų ir gamintojų asociacijų (ACEA ir VOLVO sunkvežimiams modifikuotas dalis gaminančios įmonės);-  3 atsakymai gauti iš vartotojų asociacijų (FEMA / motociklininkų, FIVA / senovinių automobilių; ECF / dviratininkų);2 Atsakymų santrauka ir kaip į juos buvo atsižvelgtaIš esmės atsakymuose buvo pripažinta netiesioginio matymo lauko padidinimo įtaisų modifikavimo nauda, tačiau skyrėsi nuomonės dėl požiūrio ir tokios iniciatyvos masto. Vienos suinteresuotosios šalys norėtų savanoriško modifikavimo, mažesnio matymo lauko arba turėti daugiau galimybių pasiekti tokį matymo lauką, kitos norėtų, kad visi direktyvoje naujoms transporto priemonėms nustatyti reikalavimai būtų taikomi ir kitiems transporto priemonių tipams ar senesnėms transporto priemonėms.Komisija atidžiai išnagrinėjo visas šias pastabas. Vien savanoriška iniciatyva neužtikrina pageidaujamo rezultato. Be to, Komisija žino paprastą ir tiesioginį sprendimo būdą, minimaliai sumažinantį išlaidas ir maksimaliai padidinantį naudą. Dauguma pasiūlytų sprendimo būdų būtų naudingi atitinkamoms suinteresuotosioms šalims, tačiau sumažintų bendrą pasiūlymo veiksmingumą. Galiausiai, ir tai yra svarbiausia, Komisija pažymėjo, kad visi pažeidžiami eismo dalyviai, kuriems yra skirta ši priemonė, išreiškė neapsakomą pasitenkinimą. Daugiau informacijos apie suinteresuotųjų šalių konsultavimo rezultatus yra pateikiama prie šio pasiūlymo pridedamame Poveikio vertinimo dokumente.Atviros konsultacijos buvo surengtos internetu ir vyko 2006 m. balandžio 12 d.–2006 m. gegužės 24 d. Komisija sulaukė 36 atsakymų. Rezultatai pateikiami tinklavietėje http://ec.europa.eu/transport/road/roadsafety/index_en.htm.Tiriamųjų duomenų rinkimas ir naudojimasAptariamos mokslo ir (arba) tyrimo sritysRinkos tyrimas, ekonominės naudos tyrimas.Taikyta metodikaSutartis tyrimui atlikti.Pagrindinės organizacijos ir (arba) ekspertai, su kuriais konsultuotasiNacionalinės vyriausybės, veidrodėlių gamintojai, transporto priemonių gamintojai, saugos keliuose institutai.Gautų ir panaudotų patarimų santraukaNei viena suinteresuotoji šalis nenurodė galimo didelio pavojaus, kad pasiūlymas sukeltų negrįžtamų pasekmių.Vežėjai pasiūlė parengti lydimąsias informacines kampanijas ir vairuotojams, ir pažeidžiamiems eismo dalyviams. Ši rekomendacija buvo įrašyta į direktyvą. Be to, buvo pažymėta, kad kai kurių valstybių narių transporto priemonių parkų vidutinis amžius yra didesnis nei kitų, todėl valstybės narės turi teisę taikyti direktyvą ir senesnėms nei 10 metų transporto priemonėms.Ekspertų patarimų paskelbimas visuomeneiEkonominės naudos tyrimas buvo paskelbtas EUROPA puslapyje. Jį galima atsisiųsti iš: http://ec.europa.eu/transport/road/publications/projectfiles/mirrors_en.htm-  Poveikio vertinimasSprendimas „nieko nedaryti“ reiškia praleisti galimybę išgelbėti gyvybes pasinaudojus tiesiogine ir ne pernelyg brangia priemone. Modifikavimas vertas dėmesio tik jei jis bus baigtas įgyvendinti, iki visą sunkiasvorių krovininių transporto priemonių parką pakeis naujos transporto priemonės, kuriose bus sumontuoti Direktyvos 2003/97/EB reikalavimus atitinkantys veidrodėliai. Numatoma, kad tai įvyks po 2020 m. Direktyvos dėl modifikavimo poveikis bus juntamas ribotą laikotarpį ir kasmet vis mažės.Antroji galimybė – visus Direktyvos 2003/97/EB reikalavimus dėl šoninio matymo lauko taikyti visoms SKTP (sunkiasvorėms krovininėms transporto priemonėms) (>3,5 tonos). Atsižvelgiant į bendrą transporto priemonių parką galima teigti, kad ši priemonė yra labai ekonomiškai naudinga. Vis dėlto tikimasi, kad reikalavimai įtaisus montuoti įvairių tipų transporto priemonėse bus skirtingi. Norint visus Direktyvos 2003/97/EB reikalavimus pritaikyti kai kurių tipų transporto priemonėms, ypač senesnėms, dėl didesnio vėjo pasipriešinimo, kurį tenka atlaikyti didesniems veidrodėliams, gali prireikti atlikti nemažus kabinos struktūros pakeitimus. Dėl to galimos didelės išlaidos, jų dydis gali siekti keletą tūkstančių eurų.Dėl šios priežasties trečioji galimybė yra taikyti diferencijuotus reikalavimus, pagrįstus visoms SKTP taikomais Direktyvos 2003/97/EB dėl šoninio matymo lauko reikalavimais. Daugiau kaip 50 % visų Europos keliuose eksploatuojamų SKTP senus veidrodėlius galima pakeisti naujais, Direktyvos 2003/97/EB reikalavimus atitinkančiais veidrodėliais, kurie apima reikalaujamą netiesioginio matymo lauką. Kituose 25 % SKTP galėtų būti įrengti nauji veidrodėliai, jei reikalavimas juos modifikuoti atsižvelgiant į matymo lauką būtų šiek tiek sumažintas (> 99 %). Modifikavimo išlaidos šiais atvejais paprastai yra mažesnės nei 150 eurų. Daugelyje likusių SKTP, sudarančių 20–25 %, veidrodėlių pakeitimais naujais kainuotų brangiau, tačiau suma būtų dar priimtina. Kai kuriais atvejais (< 10 %), leidžiama montuoti papildomus įtaisus, apimančius bent jau Direktyvoje 2003/97/EB nustatytą matymo lauką. Tai galėtų būti tuo atveju, kai norint pakeisti veidrodėlius prireiktų iš esmės pakeisti kabinos struktūrą arba jeigu nebūtų reikalavimus atitinkančių veidrodėlių.3 Teisiniai pasiūlymo aspektaiSiūlomų veiksmų santraukaŠia direktyva siekiama pagerinti šiuo metu naudojamų sunkiasvorių krovininių transporto priemonių netiesioginio matymo lauką ir padėti išgelbėti gyvybes Europos keliuose. Kadangi dėl netiesioginio matymo lauko sunkiasvorėse krovinėse transporto priemonėse tobulinimo reikia atlikti jau patvirtintos teisinės sistemos technines modifikacijas, ypatingas dėmesys skiriamas techninėms modifikavimo galimybėms ir veiksmingumui ekonomikos požiūriu.Šiuo metu nėra techninio sprendimo, kaip 100 % žemės paviršiaus plotą aplink krovininę transporto priemonę padaryti matomą. Tai taikoma keleivinėms ir – tai netgi svarbiau – krovininėms transporto priemonėms. Be to, nors veidrodėliuose, kurie yra naudojami praktiškai nuo tada, kai atsirado automobiliai, įmanoma matyti netiesioginio matymo plotus, esama fizinių tam tikrų plotų ribų, pvz., plotas už sunkiasvorės krovininės transporto priemonės.Didžiausia kliūtis yra ribotas vairuotojo gebėjimas vairuojant gauti, suvokti ir apdoroti įvairią informaciją. Net naudodamasis šiuo metu įdiegtais veidrodėliais vairuotojas, kurio sunkvežimio vairas yra kairėje pusėje, sukdamas į dešinę tuo pat metu turi žiūrėti ne tik į priekį ir į kairę, bet ir į du galinio vaizdo veidrodėlius dešinėje pusėje ir vieną artimo vaizdo veidrodėlį virš dešiniųjų durų. Po 2007 m. pagamintuose sunkvežimiuose bus sumontuotas papildomas priekinis veidrodėlis, kuris leis matyti taip pat ir žemės paviršiaus plotą, esantį tiesiai prieš transporto priemonę.Papildomos elektroninės sistemos, kurios padeda matyti vadinamuosius akluosius taškus ir dėl kurių, ypač esamose transporto priemonėse, reikėtų atlikti nemažai kainuojančias struktūrines modifikacijas, turbūt nevaidins svarbaus vaidmens taikant numatytas priemones. Vis dėlto jeigu tokios sistemos atitinka Direktyvos 2003/97/EB reikalavimus, jos gali būti montuojamos. Direktyvoje numatytas techninis požiūris, taikomas naujoms transporto priemonėms, kurį būtų galima laikyti moderniausiu, yra bet kokio modifikavimo pagrindas.Ekonomiškumo požiūriu nėra prasmės šiuo metu eksploatuojamoms transporto priemonėms taikyti visų naujoms transporto priemonėms taikomų reikalavimų. Veidrodėlius ar kameras montuojant lengvosiose krovininėse transporto priemonėse ar autobusuose išlaidų ir pelno santykis bet kokiu atveju yra gerokai mažesnis nei 1. Sunkiasvorėms krovininėms transporto priemonėms išlaidų ir pelno santykis yra didesnis nei 1 tik tuomet, kai yra šoninis netiesioginio matymo laukas. Remiantis išlaidų ekonominės naudos tyrimo rezultatais yra svarstomas tik sunkiasvorių krovininių transporto priemonių / šoninio vaizdo klausimas.Siekiant kuo geriau pasinaudoti vis mažėjančiomis galimybėmis (priemonės naudingumas ilgainiui mažėja), suteikti gamintojams galimybę patenkinti paklausą, o senesnių sunkvežimių savininkams – daugiau laisvės, verta nustatyti laipsnišką šios direktyvos dėl modifikavimo įgyvendinimą. Po 2004 m. įregistruotos sunkiasvorės krovininės transporto priemonės turi būti modifikuotos per metus nuo direktyvos įsigaliojimo, po 2001 m. įregistruotos sunkiasvorės krovininės transporto priemonės turi būti modifikuotos per dvejus metus, o po 1998 m. įregistruotos sunkiasvorės krovininės transporto priemonės – ne vėliau kaip per trejus metus nuo direktyvos įsigaliojimo dienos.Ekonomiškumas yra pagrindinis šio pasiūlymo principas. Kad būtų įgyvendinti šios direktyvos reikalavimai, valstybių narių prašoma nustatyti patikimas, veiksmingas bei tam tikrais atvejais lanksčias kontrolės procedūras siekiant užtikrinti, kad visos jų šalyse registruotos transporto priemonės atitiktų minėtus reikalavimus. Dauguma transporto priemonių gali būti modifikuotos už priimtiną kainą, ir tam gali būti naudojami rinkoje jau platinami įtaisai. Tačiau kai kuriais atvejais modifikuoti transporto priemones techniškai gali būti sudėtingiau. Būtent tokiais atvejais valstybės narės turėtų būti lanksčios ir pateikti sprendimus atsižvelgdamos į kiekvieną konkretų atvejį, kad tikrinančioji institucija galėtų patvirtinti alternatyvius sprendimus.Kai kurios valstybės narės, be galiojančiuose Europos teisės aktuose nustatytų reikalavimų, nacionaliniu lygiu jau ėmėsi priemonių, padedančių sunkiasvorių krovininių transporto priemonių vairuotojams padidinti šoninį netiesioginio matymo lauką. Toks požiūris neatitinka arba iš dalies neatitinka Direktyvoje 20003/97/EB numatyto techninio požiūrio. Vis dėlto rezultatas – pakankamas šoninio aklojo taško sumažinimas – gali būti pasiektas ir jį taikant. Todėl direktyvoje numatyta išimtį taikyti tose šalyse, t. y. Nyderlanduose, Danijoje ir Belgijoje, registruotoms sunkiasvorėms transporto priemonėms, kuriose dar prieš įsigaliojant šiai direktyvai buvo įmontuotos nacionalines schemas atitinkančios netiesioginio matymo sistemos. Tiesa, visos valstybės narės turi užtikrinti, kad visos sunkiasvorės transporto priemonės, patobulintos šiai direktyvai jau įsigaliojus, buvo modifikuotos įdiegiant ją atitinkančias netiesioginio matymo sistemas.Be to, ši direktyva netaikoma transporto priemonėms, registruotoms daugiau nei prieš 10 metų iki jos įsigaliojimo. Gali būti, kad senų transporto priemonių modifikavimo išlaidos bus didesnės, nei numatoma akivaizdų jų teikiama nauda, nuolat mažėjanti iki to momento, kai transporto priemonė bus pripažintas netinkamu naudoti.Teisinis pagrindasŠi priemonė siūloma remiantis EB sutarties 71 straipsniu.Subsidiarumo principasSubsidiarumo principas taikomas tik tuomet, jeigu pasiūlymas nepriklauso išimtinei Bendrijos kompetencijai.Valstybės narės negali tinkamai pasiekti pasiūlymo tikslų dėl toliau nurodytų priežasčių.Direktyva 2003/97/EB buvo suderintas veidrodėlių naudojimas visoje Europoje. Modifikavimo iniciatyvos valstybių narių lygiu turėtų būti taikomos tik tose valstybėse narėse registruotoms transporto priemonėms. Sunkiasvorės krovininės transporto priemonės sudaro didelę Europos ir net tarptautinio eismo dalyvių dalį. Vien nacionalinio lygio sprendimų nepakanka.Nacionalinis įsipareigojimas vykdyti modifikavimą taip pat galėtų būti laikomas prekybos kliūtimi, ypač dėl to, kad egzistuoja suderinti Europos teisės aktai. Bendras europinis požiūris modifikavimo klausimu suteikia lygias galimybes konkuruoti itin konkurencingoje Europos kelių transporto rinkoje.Jeigu veiksmų imsis Bendrija, pasiekti pasiūlyme numatytus tikslus bus lengviau dėl toliau nurodytų priežasčių.Bendras europinis įsipareigojimas turi masto ekonomijos privalumų. Jis užkerta kelią priimti skirtingus techninius sprendimus valstybėse narėse, dėl kurių galėtų kilti problemų tuomet, kai seni sunkvežimiai yra parduodami į kitas Europos šalis, kuriose taikomi kitokie reikalavimai.Europiniai teisės aktai sumažins skaičių su akluoju tašku susijusių eismo įvykių, kai į juos patenka kitoje ES šalyje registruotos sunkiasvorės krovininės transporto priemonės.Sunkiasvorės krovininės transporto priemonės sudaro didžiąją tarptautinio eismo dalį. Todėl pirmiausiai turėtų būti svarstomi suderinti europiniai reikalavimai, taikomi būtent šiai transporto priemonių kategorijai .Taigi pasiūlymas atitinka subsidiarumo principą.Proporcingumo principasPasiūlymas atitinka proporcingumo principą dėl toliau nurodytų priežasčių.Kadangi techninis požiūris yra išsamiai aprašytas, direktyva palieka daug galimybių valstybėms narėms kurti savo schemas, padėsiančias užtikrinti reikalavimų vykdymą.Pasirinkta galimybė suteikia valstybėms narėms daug galimybių veikti, siekiant rasti ekonomiškai naudingiausius būdus perkelti direktyvos nuostatas dėl jos vykdymo ir kontrolės tvarkos.Pasirinkta priemonėSiūloma priemonė: direktyva.Kitos priemonės nebūtų tinkamos dėl šių priežasčių.Teisinio įpareigojimo alternatyva yra informacinės kampanijos ir sektoriaus savanoriški susitarimai. Kadangi modifikavimą verta vykdyti tik per tam tikrą laikotarpį (apie 4–6 metus, pradedama nuo 2007 m.), savanoriškas vežimo sektoriaus susitarimas neatrodo tinkamas. Be to, vežimo sektorius akivaizdžiai negali prisiimti tokio įsipareigojimo. Informacinės kampanijos sėkmingos turėtų būti trumpuoju laikotarpiu. Jos turėtų būti rengiamos tuomet, kai įvedami reikalavimai dėl veidrodėlių.4 Poveikis biudžetuiPasiūlymas neturi poveikio biudžetui.5 Papildoma informacijaModeliavimas, bandomasis etapas ir pereinamasis laikotarpisŠiam pasiūlymui įgyvendinti buvo arba bus reikalingas pereinamasis laikotarpis.Atitikties lentelėReikalaujama, kad valstybės narės pateiktų Komisijai nacionalinių nuostatų, perkeliančių direktyvą, tekstus bei tų nuostatų ir šios direktyvos koreliacijos lentelę.2006/0183 (COD)PasiūlymasEUROPOS PARLAMENTO IR TARYBOS DIREKTYVAdėl Bendrijoje įregistruotose sunkiasvorėse krovininėse transporto priemonėse įrengtų veidrodėlių modifikavimoEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 71 straipsnio 1 dalies c punktą,atsižvelgdami į Komisijos pasiūlymą[1],atsižvelgdami į Europos ekonomikos ir socialinių reikalų komiteto nuomonę[2],atsižvelgdami į Regionų komiteto nuomonę[3],veikdami Sutarties 251 straipsnyje nustatyta tvarka[4],kadangi:(1) Daug eismo įvykių sukelia sunkiasvorių krovininių transporto priemonių vairuotojai, nepastebintys labai arti ar šalia jų transporto priemonės yra kitų eismo dalyvių. Šie eismo įvykiai dažnai būna susiję su krypties keitimu sankryžose, sandūrose ar žiedinėse sankryžose, kai vairuotojai nepastebi kitų eismo dalyvių, kai šie patenka į akluosius taškus, susidarančius netoli jų transporto priemonės. Apskaičiuota, kad per tokius eismo įvykius kasmet žūva apie 400 žmonių, kurių dauguma yra pažeidžiami eismo dalyviai, pvz., dviratininkai, motociklininkai ir pėstieji.(2) 2001 m. rugsėjo 12 d. Baltojoje knygoje „2010 metų Europos transporto politika: laikas apsispręsti“[5] Komisija nustatė tikslą iki 2010 m. dukart sumažinti mirčių keliuose skaičių. Savo trečiojoje Saugos keliuose veiksmų programoje[6] Komisija įsipareigojo ištirti jau eksploatuojamų sunkiasvorių krovininių transporto priemonių modifikavimo įdiegiant jose netiesioginio matymo įtaisus, suteikiančius galimybę sumažinti jų akluosius taškus, klausimą ir taip prisidėti prie mirčių skaičiaus keliuose sumažinimo.(3) Savo 10 metų veiksmų plane, pateiktame galutinėje ataskaitoje „Konkurencinga 21-ojo amžiaus automobilių reglamentavimo sistema“, CARS 21 aukšto lygio grupė rekomendavo taikyti integruotą požiūrį į saugą keliuose, įskaitant privalomą naujų saugos priemonių, pavyzdžiui, veidrodėlių, skirtų sunkiasvorių krovininių transporto priemonių akliesiems taškams sumažinti, įdiegimą.(4) 2003 m. lapkričio mėn. Europos Parlamento ir Tarybos direktyva 2003/97/EB dėl valstybių narių teisės aktų, reglamentuojančių netiesioginio matymo įtaisų ir transporto priemonių, kuriose jie įrengti, tipo patvirtinimą, suderinimo, iš dalies keičiančia Direktyvą 70/156/EEB ir panaikinančia Direktyvą 71/127/EEB[7]; nepaisant to, kad ji suteikia galimybių sumažinti mirčių skaičių, ji taikoma tik naujai įregistruotoms transporto priemonėms.(5) Tai reiškia, kad jau eksploatuojamoms transporto priemonėms Direktyvoje 2003/97/EB numatyti reikalavimai netaikomi. Apskaičiuota, kad tokios transporto priemonės naujomis bus visiškai pakeistos iki 2023 m.(6) Siekiant padėti sumažinti eismo įvykių, kurias sukelia tokios transporto priemonės ir kuriose žūsta pažeidžiami eismo dalyviai, skaičių keliuose šiuo metu derėtų nustatyti, kad minėtos transporto priemonės būtų modifikuojamos jose įdiegiant patobulintus netiesioginio matymo įtaisus.(7) Tokiose eksploatuojamose transporto priemonėse derėtų sumontuoti šoninius akluosius taškus sumažinančius ir Direktyvos 2003/97/EB reikalavimus atitinkančius veidrodėlius. Daugumoje atitinkamų transporto priemonių tai yra techniškai įmanoma.(8) Vis dėlto, būtų naudinga ir reikalinga numatyti išimtis transporto priemonėms, kurių eksploatavimo terminas netrukus baigsis, transporto priemonėms, kuriose yra sumontuoti šoninio vaizdo veidrodėliai, apimantys tik šiek tiek mažesnį matymo lauką, nei reikalaujama Direktyvoje 2003/97/EB, ir transporto priemonėms, kuriose techniškai neįmanoma sumontuoti minėtos direktyvos reikalavimus atitinkančių veidrodėlių.(9) Siekiant, kad rinka įstengtų per labai trumpą laikotarpį patenkinti labai didelį veidrodėlių poreikį, derėtų numatyti pereinamuosius laikotarpius.(10) Iki Direktyvos 2003/97/EB reikalavimų įsigaliojimo datos modifikuotoms sunkiasvorėms krovininėms transporto priemonėms, kuriose sumontuojami netiesioginio matymo įtaisus, apimantys toje direktyvoje reikalaujamą matymo lauką, reikėtų netaikyti šiame teisės akte nustatytų reikalavimų.(11) Kartu su modifikavimu turėtų būti vykdomos informacinės kampanijos apie aklųjų taškų, susidarančių prie sunkiasvorių krovininių transporto priemonių, keliamą pavojų.(12) Kadangi valstybės narės negali visiškai pasiekti numatomo veiksmų tikslo – šiuo metu Bendrijoje eksploatuojamų transporto priemonių modifikavimo, ir dėl veiksmų apimties ir poveikio jo geriau siekti Bendrijos lygiu; vadovaudamasi Sutarties 5 straipsnyje nustatytu subsidiarumo principu Bendrija gali priimti reikiamas priemones. Vadovaujantis nurodytame straipsnyje nustatytu proporcingumo principu, ši direktyva taikoma tik tiek, kiek būtina siekiant minėtų tikslų,PRIĖMĖ ŠIĄ DIREKTYVĄ:1 straipsnisŠioje direktyvoje nustatomi netiesioginio matymo sistemų įdiegimo Bendrijoje įregistruotose N2 ir N3 kategorijų, kaip apibrėžta Tarybos Direktyvoje 70/156/EEB, transporto priemonėse reikalavimai.2 straipsnis1. Ši direktyva taikoma Direktyvos 70/156/EEB[8] II priedo 2 punkte nurodytoms N2 ir N3 kategorijų transporto priemonėms, kurioms netaikomos Direktyvos 2003/97/EB nuostatos.2. Ši direktyva netaikoma:a) N2 ir N3 kategorijų transporto priemonėms, įregistruotoms daugiau kaip prieš 10 metų iki 7 straipsnyje nurodytos datos;b) N2 ir N3 kategorijų transporto priemonėms, kuriose neįmanoma įrengti IV ir V klasės veidrodėlių taip, kad jie atitiktų šias sąlygas:i) kai transporto priemonė yra pakrauta tiek, kiek techniškai leidžiama, veidrodėlių, kad ir kokia būtų jų montavimo padėtis, dalys nuo žemės paviršiaus negali būti nutolusios mažiau nei 2 m (±10 cm);ii) veidrodėliai yra visiškai matomi vairuotojui, kai jis sėdi prie vairo.c) N2 ir N3 kategorijų transporto priemonėms, kurioms iki Direktyvos 2003/97/EB įsigaliojimo datos buvo taikomi nacionaliniai reikalavimai sumontuoti kitas netiesioginio matymo priemones, apimančias ne mažiau kaip 95 % viso pagal tą direktyvą per IV ir V klasės veidrodėlius matomo žemės paviršiaus lauko.3 straipsnisValstybės narės nuo 7 straipsnyje nurodytos datos užtikrina, kad visų 2 straipsnio 1 dalyje nurodytų transporto priemonių keleivio pusėje būtų įrengti artimo vaizdo ir plataus kampo veidrodėliai, kurių kiekvienas atitiktų Direktyvoje 2003/97/EB numatytus IV ir V klasės reikalavimus.Nukrypstant nuo pirmos pastraipos nuostatų, jeigu transporto priemonėse yra įrengti veidrodėliai, kurių bendras matymo laukas sudaro ne mažiau kaip 99 % viso Direktyvoje 2003/97/EB apibrėžto IV ir V klasės veidrodėlių apimamo žemės paviršiaus matymo lauko, laikoma, kad jie atitinka šios direktyvos reikalavimus.4 straipsnisNukrypstant nuo 3 straipsnio pirmos pastraipos nuostatų, valstybės narės gali nustatyti šiuos reikalavimus:1) transporto priemonės, įregistruotos prieš 4–7 metus iki 7 straipsnyje nurodytos datos, šios direktyvos reikalavimus turės atitikti ne vėliau kaip praėjus 1 metams nuo minėtos datos;2) transporto priemonės, įregistruotos prieš 7–10 metus iki 7 straipsnyje nurodytos datos, šios direktyvos reikalavimus turės atitikti ne vėliau kaip praėjus 2 metams nuo minėtos datos.5 straipsnisN2 ir N3 kategorijų transporto priemonėse, kuriose dėl techninių sprendimo trūkumo negali būti įrengti direktyvos reikalavimus atitinkantys veidrodėliai, gali būti įrengiami kiti netiesioginio matymo įtaisai, jei tik jie apima ne mažesnį matymo lauką, nurodytą 3 straipsnio antroje pastraipoje.Transporto priemones, kurios yra modifikuotos pagal pirmos pastraipos nuostatas, individualiai tvirtina valstybių narių kompetentingos institucijos.6 straipsnisValstybės narės be pagal šią direktyvą diegiamų priemonių imasi iniciatyvų, skirtų informuoti apie pavojų, kurį eismo dalyviams kelia transporto priemonių aklieji taškai.7 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki [po metų nuo šios direktyvos įsigaliojimo dienos], įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.Valstybės narės, tvirtindamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.8 straipsnisŠi direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.9 straipsnisŠi direktyva skirta valstybėms narėms.Priimta Briuselyje,Europos Parlamento vardu Tarybos varduPirmininkas Pirmininkas[pic][pic][pic] [1] OL C, p.[2] OL C, p.[3] OL C, p.[4] OL C, p.[5] COM (2001)370 galutinis.[6] COM (2003)311 galutinis.[7] OL L 25, 2004 1 29, p. 1. Direktyva su pakeitimais, padarytais Komisijos direktyva 2005/27/EB ( OL L 81, 2005 3 30, p. 44).[8] OL L 42, 1970 2 23, p. 1. Direktyva su paskutiniais pakeitimais, padarytais Europos Parlamento ir Tarybos direktyva 2006/40/EB (OL L 161, 2006 6 14, p. 12).